ધિંગાણાની ઘટના સંદર્ભે પ્રાપ્ત વિગત અનુસાર તાલુકાના મોટા ચેખલા ગામે રહેતા મયુરભાઇ ભરતભાઇ ભરવાડ તેમજ તેમના સાથીઓ રવિવારે બપોરના સુમારે મોટા ચેખલા ગામની સીમમાં ઢોર ચરાવવા ગયા બાદ ભરવાડ સમાજના એક જૂથ સાથે બોલાચાલી થયા બાદ મામલો ગરમાયો હતો. જેમાં ભરવાડ સમાજના બંને જૂથો લાકડીઓ સાથે સામસામે આવી જતા અને એકબીજા પર લાકડીઓ વડે હુમલો કરતા કેટલાક શખ્સોને ઇજાઓ પહોંચી હતી તેમજ ઘટના દરમિયાન બંને જૂથો દ્વારા એકબીજાને જાનથી મારવાની ધમકીઓ અપાતા ધિંગાણાની ઘટના સંદર્ભે મયુરભાઇ ભરતભાઇ ભરવાડ દ્વારા આંત્રોલીવાસ પુંજાજી ખાતે રહેતા ભરવાડ સમાજના ૧૦ શખ્સો વિરૂધ્ધ ફરિયાદ નોંધાવાતા તલોદ પોલીસે ગુનો દર્જ કરી કાર્યવાહી કરી હતી.